Naziv obveznika: **Visoki trgovački sud Republike Hrvatske**

Ulica i kućni broj: **Savska cesta 62**

Pošta i mjesto: **10000 Zagreb**

OIB: **97349366519**

Matični broj: **03271064**

RKP: **03582**

Glava: **10925**

***OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA PRVO POLUGODIŠTE 2024. GODINE***

**UVOD**

Ustrojstvo, djelokrug i nadležnost Visokog trgovačkog suda Republike Hrvatske propisano je odredbama članka 14. i 24. Zakona o sudovima („Narodne novine“ br. 28/13; 33/15; 82/15; 82/16; 67/18; 126/19; 130/20; 21/22; 60/22; 16/23; 155/23; 36/24) te odredbama drugih propisa.

Visoki trgovački sud Republike Hrvatske (u daljnjem tekstu: Sud) ustanovljen je za područje Republike Hrvatske sa sjedištem u Zagrebu.

Sadržaj, obveza izrade, rokovi sastavljanja, donošenja i podnošenja izvještaja nadležnim tijelima kao i obveza objave Izvještaja o izvršenju financijskog plana propisani su odredbama Zakona o proračunu („Narodne novine“ br. 144/21.) te Pravilnikom o polugodišnjem i godišnjem izvještaju o izvršenju proračuna i financijskog plana („Narodne novine“ br. 85/23).

Polugodišnji izvještaj o izvršenju financijskog plana sadrži:

1. OPĆI DIO
2. Sažetak Računa prihoda i rashoda
3. Račun prihoda i rashoda (prema ekonomskoj klasifikaciji, izvorima financiranja i funkcijskoj klasifikaciji)
4. POSEBNI DIO (po organizacijskoj i programskoj klasifikaciji)
5. OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA

U odnosu na prethodnu godinu došlo je do smanjenja broja zaposlenika. Na dan 30.06.2023. godine bilo je zaposleno ukupno 83 djelatnika. Na dan 30.06.2024. bilo je zaposleno 78 djelatnika.

Po organizacijskoj klasifikaciji Visoki trgovački sud RH je glava 10925unutar Razdjela 109Ministarstvo pravosuđa i uprave. Prema programskoj klasifikaciji sadrži program 2803 Vođenje sudskih postupaka. Unutar navedenog programa je aktivnost A632000 Vođenje sudskih postupaka iz nadležnosti Visokog trgovačkog suda RH.

Visoki trgovački sud RH financira se iz izvora financiranja: 11 Opći prihodi i primici, 31 Vlastiti prihodi.

**I. OPĆI DIO**

**A)** **RAČUN PRIHODA I RASHODA** (prihodi i rashodi prema ekonomskoj klasifikaciji)

Financijskim planom za 2024. godinu planirani su ukupni prihodi poslovanja u visini od 3.582.633,00 eura, dok su isti ostvareni do 30.6. u iznosu od 1.696.837,97 eura, odnosno 47,36 % tekućeg plana. Za 2024. godinu planirani su rashodi u iznosu od 3.582.908,00 eura. Ostvareni su rashodi u iznosu od 47,34 % tekućeg plana do 30.6.. Ostvareni prihodi i rashodi u 2024. veći su za 16,64 odnosno 16,65 postotnih poena u odnosu na 2023. godinu. Tijekom prve polovice 2024. godine ostvareni su vlastiti prihodi u iznosu od 748,92 eura ali nisu bili korišteni za podmirenje rashoda poslovanja. Prijenos vlastitih sredstava u 2024. iznosi 3.349,59 eura.

**Skupina 66 –Prihodi od prodaje proizvoda i robe te pruženih usluga**

Vlastiti prihodi se ostvaruju naplatom usluga fotokopiranja spisa, prodajom literature i iznajmljivanja prostora za samoposlužne aparate. Ostvareni prihodi do 30.6. iznose 748,92 eura što je za 66,64 postotnih poena više nego u istom razdoblju prošle godine. U prvoj polovici 2024. godine nije bilo financiranja rashoda iz vlastitih prihoda.

**Skupina 67 – Prihodi iz nadležnog proračuna**

Prihodi ostvareni od nadležnog proračuna za financiranje rashoda poslovanja ostvareni su u iznosu od 1.696.089,05 eura što predstavlja povećanje u odnosu na prošlu godinu (Indeks: 119,16 %). Povećanje prihoda u odnosu na isto razdoblje prošle godine je rezultat većih rashoda za zaposlene.

**Skupina 31-Rashodi za zaposlene**

Rashodi za zaposlene do 30.6. su ostvareni u iznosu 1.625.952,14 eura što je 50,08 % tekućeg plana. U odnosu na 2023. godinu povećani su rashodi za zaposlene za 20,76 postotnih poena zbog povećanja koeficijenata i osnovice za službenike, namještenike i pravosudne dužnosnike.

**Skupina 32- Materijalni rashodi**

Materijalni rashodi su ostvareni u iznosu 65.031,63 eura, što je smanjenje u odnosu na isto razdoblje prošle godine (Indeks: 63,21%). Najznačajniji materijalni rashodi su rashodi za materijal i energiju u iznosu od 27.090,41 eura što je 25,18% tekućeg plana i skladu s izvršenjem u istom razdoblju prošle godine. Naknade troškova zaposlenima su veće za 15,95 postotnih poena u odnosu na isto razdoblje prošle godine jer pravosudni dužnosnici imaju od 2024. pravo na naknadu troškova prijevoza s posla i na posao. Rashodi za usluge su manji nego prošle godine u istom razdoblju (Indeks: 20,78%). Do manjih rashoda je došlo zbog toga što je u 2023., Sud imao troškove selidbe na novu lokaciju i sanaciju krova. U 2024. godini podmirenje troškova za komunalne usluge na staroj lokaciji Suda je preuzelo Ministarstvo pravosuđa, uprave i digitalne transformacije.

**B) RAČUN PRIHODA I RASHODA** (prihodi i rashodi prema izvorima financiranja)

Izvor financiranja 11 opći prihodi i primici - prihodi su veći u odnosu na isto razdoblje 2023. godine (Indeks: 119,16 %) zbog većih rashoda za plaće zaposlenika.

Izvor financiranja 31 vlastiti prihodi - Ostvareni prihodi u prvoj polovici 2024. iznose 748,92 eura, što je za 66,64 postotna poena više u odnosu na 2023.. Nije bilo rashoda u 2023. koji su financirani iz vlastitih prihoda.

**C) RAČUN PRIHODA I RASHODA** (rashodi prema funkcijskoj klasifikaciji)

Prema funkcijskoj klasifikaciji svi ostvareni rashodi su razvrstani u skupinu 033 Sudovi, u iznosu od 1.696.089,05 eura.

Mjesto i datum: Zagreb, 19. srpnja 2024.